钦定古今图书集成/明伦汇编/官常典/第353卷 > 周观政
## 钦定古今图书集成/明伦汇编/官常典/第353卷 > 周观政

按《明外史韩宜可传》：“帝之建御史台也，诸御史以敢
言著者，自宜可外，则称周观政。观政亦山阴人，以荐
授九江学教授，擢监察御史。尝监奉天门，有中使将
女乐入，观政止之，中使曰：‘有命’。观政执不听，中使愠
而入，顷之，出报曰：‘御史且休，女乐己罢不用’。观政又
拒曰：‘必面奉诏’。已而帝亲出宫，谓之曰：‘宫中音乐废
缺，欲使内家肄习耳，朕已悔之。御史言是也’。”左右无
不惊异者。观政累官江西按察使。